# Το εγχειρίδιο του &plasma;

## Εισαγωγή

Το &plasma; είναι μια από τις τεχνολογίες κλειδιά του &kde; Software Compilation 4 (γνωστό και ως «Οι Πυλώνες του &kde;»), και ένα από τα πιο ορατά μέρη από τους χρήστες. Επειδή το &plasma; διαχειρίζεται την επιφάνεια εργασίας με ένα διαφορετικό τρόπο σε σχέση με μια παραδοσιακή επιφάνεια εργασίας, ίσως υπάρξει σύγχυση με το τι είναι το &plasma;, το τι κάνει, και το πως πραγματοποιούνται οι συνηθισμένες διεργασίες.

Αυτό το εγχειρίδιο έχει σαν στόχο να σας βοηθήσει να ξεπεράσετε αυτά τα προβλήματα, παρέχοντας απαντήσεις στις πιο συχνές ερωτήσεις.

## Χρησιμοποιώντας το &plasma;

### &plasma; Γραφικά συστατικά και Υποδοχείς

Η βασική δομή του Plasma περιστρέφεται γύρω από δύο βασικές έννοιες:

Γραφικά συστατικά του &plasma;

- Μικροεφαρμογές (applet) που κατοικούν στην επιφάνεια εργασίας.

Υποδοχείς

- Μικροεφαρμογές που δρουν ως υποδοχέας των συστατικών του &plasma;

Σε μια συνηθισμένη επιφάνεια εργασίας, υπάρχουν δυο κύρια στοιχεία: ο Πίνακας και η Επιφάνεια εργασίας. Και τα δύο αποτελούν υποδοχείς κατά την έννοια του &plasma;.

### Ο Πίνακας

Ο προκαθορισμένος πίνακας είναι το μέρος που διατηρούνται μερικά συστατικά του &plasma;: ξεκινώντας από τα αριστερά, βρίσκουμε τον εκτελεστή εφαρμογών &kickoff;. Χρησιμεύει για την εκτέλεση των εφαρμογών, το άνοιγμα των πρόσφατα ανοιγμένων αρχείων και τις συνήθεις επιλογές αποσύνδεση και κλείσιμο του υπολογιστή. Υπάρχει επίσης μια υποδομή που σας επιτρέπει την περιήγηση στις εφαρμογές. Η εμφάνιση έχει βελτιστοποιηθεί για την ποιο συνήθης ενέργεια: την εκκίνηση των εφαρμογών. Η προκαθορισμένη καρτέλα είναι τα Αγαπημένα η οποία περιέχει τις περισσότερο χρησιμοποιημένες καταχωρήσεις. Στην αρχή πιθανώς θα χρησιμοποιείτε την καρτέλα Εφαρμογές συχνότερα. Όταν όμως μετά από ένα διάστημα χρήσης διαπιστώσετε ποιες είναι οι εφαρμογές που χρησιμοποιείτε περισσότερο, μπορείτε με δεξί κλικ σε μια καταχώρηση να επιλέξετε Προσθήκη στα Αγαπημένα για να την προσθέσετε στα Αγαπημένα (ή απευθείας στον πίνακα ή στην επιφάνεια εργασίας). Σημειώστε ότι χρειάζεται να «ξεκλειδώσετε» το Plasma με >δεξί κλικ στην επιφάνεια εργασίας για οποιαδήποτε τροποποίηση). Αν προτιμάτε το παραδοσιακό στυλ μενού του εκτελεστή εφαρμογών, δοκιμάστε να το αλλάξετε κάνοντας δεξί κλικ στο εικονίδιο του εκτελεστή εφαρμογών στον πίνακα και επιλέγοντας Εναλλαγή σε μενού κλασσικού στυλ.

Η Γραμμή Εργασιών είναι ένα συστατικό του πίνακα. Εμφανίζει μια περιοχή για όλα τα ανοιχτά παράθυρα και από προεπιλογή για όλες τις επιφάνειες εργασίας. Μπορείτε να τον ρυθμίσετε να εμφανίζει όλα τα ανοιχτά παράθυρα της τρέχουσας επιφάνειας εργασίας μόνο, επιλέγοντας Εμφάνιση εργασιών μόνο της τρέχουσας επιφάνειας εργασίας κάνοντας δεξί κλικ στον διαχειριστή εργασιών, μεταξύ δυο παραθύρων. Το μέγεθος του κειμένου των αντικειμένων της γραμμής εργασιών μπορεί να ρυθμιστεί από τις &systemsettings; στο μενού Εμφάνιση εφαρμογών Γραμματοσειρές Γραμμή εργασιών. Κάνοντας δεξί κλικ στην γραμμή εργασιών εμφανίζεται ο διάλογος Ρυθμίσεων όπου μπορείτε να προσαρμόσετε την γραμμή εργασιών μέσω των διαφόρων επιλογών. Αυτό είναι ένα στιγμιότυπο από τον διάλογο ρυθμίσεων της γραμμής εργασιών Ρυθμίσεις γραμμής εργασιών

Ένα άλλο προκαθορισμένο αντικείμενο του πίνακα είναι το Πλαίσιο συστήματος, το οποίο χρησιμεύει ως χώρος παραμονής παραδοσιακών εφαρμογών. Με δεξί κλικ στο Πλαίσιο συστήματος ανοίγει τον διάλογο ρυθμίσεων, όπου μπορείτε να ορίσετε τις καταχωρήσεις που θα εμφανίζονται και τις ιδιότητες προβολής τους.

Διάλογος ρυθμίσεων Πλαισίου Συστήματος Διάλογος ρυθμίσεων Πλαισίου Συστήματος

Ένα εικονίδιο που συνήθως βρίσκεται στο πλαίσιο συστήματος είναι το Ειδοποίηση νέας συσκευής. Συνδέστε έναν δίσκο USB και θα ανοίξει ένας διάλογος που σας επιτρέπει το άνοιγμα της συσκευής στο &dolphin; ή μια άλλη συσχετισμένη εφαρμογή.

Η Ειδοποίηση νέας συσκευής χρησιμοποιείται για τη διαχείριση των συνδεόμενων συσκευών όπως κάρτες μνήμης USB, ψηφιακές κάμερες, εξωτερικούς USB σκληρούς δίσκους, &etc;. Επίσης μεσολαβεί κατά την εισαγωγή ενός μέσου όπως ένα &CD; ή DVD σε έναν οπτικό οδηγό.

Κατά τη σύνδεση μιας εξωτερικής συσκευής, ή κατά τη φόρτωση ενός νέου μέσου σε έναν οδηγό, αναδύεται το παράθυρο της Ειδοποίησης νέας συσκευής (μπορείτε επίσης να το ανοίξετε κάνοντας κλικ στο εικονίδιό του στον πίνακα). Διατηρείται ανοικτό όσο ο δείκτης του ποντικιού βρίσκεται πάνω του, διαφορετικά γίνεται απόκρυψη του παραθύρου μετά από μερικά δευτερόλεπτα.

Το παράθυρο Ειδοποίησης νέας συσκευής εμφανίζει μια λίστα με όλες τις συσκευές που γνωρίζει. Μετακινώντας το ποντίκι πάνω από μια συσκευή θα αναδείξει πόσες πιθανές ενέργειες είναι συσχετισμένες με αυτή τη συσκευή.

Κάνοντας κλικ στο σκιασμένο πλαίσιο στο όνομα της συσκευής (αλλά όχι στο εικονίδιο εξαγωγής/αποπροσάρτησης αν υπάρχει) εμφανίζεται μια λίστα με τις πιθανές ενέργειες για τη συγκεκριμένη συσκευή. Οι ενέργειες εξαρτώνται από τη συσκευή. Η διαμόρφωσή τους μπορεί να γίνει από το σχετικό μενού της Ειδοποίησης νέας συσκευής ή από τα αρθρώματα του &systemsettings; Ενέργειες συσκευής και Αφαιρούμενες συσκευές. Απλά επιλέξτε μια με το ποντίκι ή το πληκτρολόγιο για την εκκίνηση της ενέργειας αυτής.

Υπάρχει επίσης ένα μικρό εικονίδιο στα δεξιά της κάθε καταχώρησης που εμφανίζει αν η συγκεκριμένη συσκευή είναι προσβάσιμη (ή προσαρτημένη) ή όχι. Μόνο όταν μια συσκευή δεν είναι προσαρτημένη μπορεί να γίνει με ασφάλεια η φυσική αποσύνδεσή της από τον υπολογιστή. Με κλικ στο εικονίδιο γίνεται αποπροσάρτηση της συσκευής και/ή εξαγωγή του μέσου αν είναι προσαρτημένο, ή διαφορετικά η προσάρτησή της. Σημειώστε πως ή προσάρτηση ή η εξαγωγή μπορεί να αποτύχει αν υπάρχουν ακόμα ανοιχτά αρχεία της συσκευής, ⪚ αν δεν έχει ολοκληρωθεί η αντιγραφή ενός μεγάλου αρχείου. Στις περισσότερες περιπτώσεις μπορείτε απλά να περιμένετε λίγο και να δοκιμάσετε ξανά αργότερα. Μετά την επιτυχή αποπροσάρτηση μιας συσκευής, ένα ανάλογο εικονίδιο θα εμφανιστεί στη θέση του εικονιδίου της Ειδοποίησης νέας συσκευής.

Το Πλαίσιο συστήματος κανονικά διατηρεί μερικές ακόμα καταχωρήσεις όπως &klipper;, &kmix; &etc;.

Μερικές από της προκαθορισμένες καταχωρήσεις στο Πλαίσιο συστήματος είναι σε απόκρυψη για την εξοικονόμηση χώρου στον πίνακα. Για την προβολή αυτών των καταχωρήσεων κάντε κλικ στο μικρό άσπρο τρίγωνο , και με &LMB; μπορείτε να ανοίξετε ένα συστατικό ή με &RMB; να ανοίξετε τον διάλογο των ρυθμίσεών του.

Στο δεξί άκρο του πίνακα βρίσκεται το συστατικό του &plasma; Ψηφιακό ρολόι. Αυτό το ρολόι έχει την δυνατότητα να εμφανίζει την ώρα σε διάφορες ζώνες ώρας και είναι δυνατή επίσης η αλλαγή του μεγέθους του. Το ρολόι προσαρμόζει το μέγεθος της γραμματοσειράς του ανάλογα με το μέγεθος του υποδοχέα του (σε αυτή την περίπτωση ο πίνακας). Αν επιλέξετε την εμφάνιση της ημερομηνίας, η αποτύπωσή της θα γίνει χρησιμοποιώντας τη Μικρή γραμματοσειρά από τις &systemsettings; στο μενού Γραμματοσειρές. Η ώρα θα καταλάβει το υπόλοιπο του χώρου. Και τελικά, ελέγχοντας από μόνος-η σας τον απαιτούμενο χώρο μπορείτε να επιλέξετε το σύνολο των εμφανιζομένων πληροφοριών, και αν υπάρχει ο διαθέσιμος χώρος για να εμφανιστούν. Αν επιθυμείτε να εμφανίσετε περισσότερες πληροφορίες, μπορείτε να αυξήσετε το πλάτος του πίνακα ή τοποθετείστε το ρολόι στην επιφάνεια εργασίας όπου μπορείτε να προσαρμόσετε το μέγεθός του ελεύθερα.

Ένα επιπλέον αντικείμενο του πίνακα είναι ο Πίνακας σελίδων. Σας επιτρέπει την εναλλαγή μεταξύ των εικονικών επιφανειών εργασίας. Αν αλλάξετε την διάταξη του Πίνακα σελίδων με την επιλογή Αριθμός γραμμών, θα επηρεάσει και την διάταξη του εφέ του &kwin; Κάνναβος επιφάνειας εργασίας. Μπορείτε επίσης να επιλέξετε Εμφάνιση εικονιδίων των παραθύρων το οποίο βολεύει περισσότερο σε έναν Πίνακα σελίδων μεγάλου μεγέθους.

### Οι εργαλειοθήκες του πίνακα

Αν η επιφάνεια εργασίας σας είναι ξεκλείδωτη (αυτό μπορεί να γίνει με δεξί κλικ στην επιφάνεια εργασίας, ή όταν δεν υπάρχει κάποια εφαρμογή σε πρώτο πλάνο, με &Ctrl;L), θα εμφανιστεί ένα μικρό λογότυπο του &plasma; στην κάτω δεξιά γωνία (Κάσιους). Κάντε κλικ στο κάσιους, και θα ανοίξει ο πίνακας ελέγχου.

Ρυθμίσεις πίνακα Ρυθμίσεις πίνακα

Ο πίνακας ελέγχου σας επιτρέπει την ανατοποθέτηση, την αλλαγή μεγέθους και την ευθυγράμμιση του πίνακα. Τα συστατικά του &plasma; που κατοικούν σε αυτόν τον πίνακα θα προσαρμόσουν το μέγεθός τους αυτόματα. Τα συστατικά του &plasma; διαθέτουν τις βασικές γνώσεις σχετικά με το μέγεθος, οι οποίες παρέχονται από τον υποδοχέα. Είναι προγραμματισμένα να επωφελούνται από τον δοθείσα χώρο, και πληροφορούν την μικροεφαρμογή σχετικά με τον χώρο που απαιτούν. Στο τέλος, ο υποδοχέας δίνει το χώρο ανάλογα με τις δυνατότητές του και η μικροεφαρμογή υπακούει.

### Προσθήκη μικροεφαρμογών

Ξεκλειδώνοντας την επιφάνεια εργασίας έχετε την δυνατότητα να προσθέσετε και να αφαιρέσετε συστατικά &plasma; από τον πίνακα ή την επιφάνεια εργασίας. Μπορείτε να προσθέσετε συστατικά &plasma; απλά σέρνοντάς τα στην τοποθεσία που επιθυμείτε. Κάντε δεξί κλικ σε ένα συστατικό για να το αφαιρέσετε. Προσθήκη συστατικών Προσθήκη συστατικών Το κουμπί Λήψη νέων συστατικών σας επιτρέπει την προσθήκη συστατικών που έχετε προηγουμένως κάνει λήψη, και να κάνετε λήψη νέων συστατικών &plasma; ή google gadgets. Αυτή τη στιγμή υποστηρίζονται εγγενώς πακέτα &plasmagik; και ορισμένα συστατικά πίνακα &Mac; OS X. Μπορείτε να έχετε πρόσβαση στα συστατικά που εγκαθιστάτε με αυτόν τον τρόπο κανονικά, όπως και με τα προεγκατεστημένα συστατικά.

### Η Επιφάνεια εργασίας

Η επιφάνεια εργασίας είναι στην πραγματικότητα ένας άλλος υποδοχέας χωρίς περιορισμό του μεγέθους των μικροεφαρμογών. Όταν η επιφάνεια εργασίας είναι ξεκλείδωτη, τα συστατικά &plasma; εμφανίζουν ένα πλαίσιο καθώς περνάτε το ποντίκι από πάνω τους. Αυτή η λαβή της μικροεφαρμογής σας επιτρέπει να μετακινείτε, να αλλάζετε το μέγεθος, να επανατοποθετείτε και να ευθυγραμμίζετε τον πίνακα. Σας επιτρέπει επίσης το σύρσιμο των συστατικών &plasma; στην επιφάνεια εργασίας. Τα κουμπιά στη γωνία χρησιμεύουν για την αλλαγή μεγέθους, την περιστροφή και την αφαίρεση της μικροεφαρμογής. Κατά την περιστροφή, ένα συστατικό &plasma; δρα σαν μαγνήτης στη θέση της ώρας 12 του ρολογιού, έτσι διευκολύνει τη επαναφορά του στην αρχική του θέση. Από προεπιλογή, οι περισσότερες μικροεφαρμογές διατηρούν την αναλογία των διαστάσεών τους όταν αλλάζει το μέγεθός του. Αν επιθυμείτε την ελεύθερη αλλαγή μεγέθους μιας μικροεφαρμογής, κρατήστε πατημένο το πλήκτρο &Ctrl; ενώ αλλάζετε το μέγεθος.

Με δεξί κλικ στην επιφάνεια εργασίας έχετε την δυνατότητα μεταξύ άλλων να ρυθμίσετε την ταπετσαρία, την διάταξη, και τις ενέργειες του ποντικιού. Υπάρχει η δυνατότητα λήψης νέων ταπετσαριών μέσω του &knewstuff;.

Ρυθμίσεις επιφάνειας εργασίας Ρυθμίσεις επιφάνειας εργασίας

Για να αλλάξετε το θέμα του &plasma; ή να κάνετε λήψη ενός νέου μέσω του &knewstuff; ανοίξτε το μενού Εμφάνιση χώρου εργασίας Θέμα επιφάνειας εργασίας από τις &systemsettings;.

Όταν ανοίγετε εφαρμογές, γίνεται γρήγορα δύσκολο να δείτε τα συστατικά του &plasma; στην επιφάνεια εργασίας σας. Το συστατικό Εμφάνιση πίνακα συστατικών φέρνει τα συστατικά &plasma; μπροστά σας, κάτι παρόμοιο με το Εμφάνιση της επιφάνειας εργασίας που έχετε συνηθίσει από τις παραδοσιακές επιφάνειες εργασίας.

### &krunner;

Το &krunner; μια ευέλικτη μίνι γραμμή εντολών. Μπορείτε να το χρησιμοποιήσετε για την εκκίνηση εφαρμογών, το άνοιγμα ιστοσελίδων, την πρόσβαση στους σελιδοδείκτες, αναζήτηση στα δεδομένα μεταξύ των επιφανειών εργασίας, τον υπολογισμό μικρών εξισώσεων, και πολλά άλλα. Πατώντας &Alt;F2 ανοίγει ο διάλογος του &krunner;. Ξεκινήστε να πληκτρολογείτε και το &krunner; θα ξεκινήσει να αναζητεί αποτελέσματα μετά από την πληκτρολόγηση του δεύτερου χαρακτήρα. Μπορείτε να ανοίξετε τον διάλογο ρυθμίσεων για να μάθετε σχετικά με τη λειτουργία του &krunner;, που παρέχετε από πρόσθετα. Μπορείτε να πλοηγηθείτε μεταξύ των αποτελεσμάτων χρησιμοποιώντας τα βελάκια και το πλήκτρο tab.

Αν θέλετε να ενημερωθείτε για το τι συμβαίνει στο σύστημά σας, υπάρχει το κουμπί Εμφάνιση δραστηριότητας συστήματος, το οποίο σας δίνει γρήγορη πρόσβαση σε μια λίστα παραθύρων και διεργασιών, όπου μπορείτε να παρακολουθήσετε και να σκοτώσετε τις διεργασίες.

### Δραστηριότητες

Η εργαλειοθήκη της επιφάνειας εργασίας, την οποία θα βρείτε στην επάνω δεξιά γωνία, έχει ένα κουμπί για την εμφάνιση των δραστηριοτήτων τις οποίες το &plasma; σας επιτρέπει να έχετε περισσότερες από μια. Στην ουσία, πρόκειται για πολλαπλούς υποδοχείς επιφανειών εργασίας οι οποίοι φιλοξενούν πολλαπλά σύνολα συστατικών &plasma;. Εμφανίζοντας την γραμμή Δραστηριότητες, επιλέξτε μια από τις προκαθορισμένες δραστηριότητες ή επιλέξτε Δημιουργία δραστηριότητας για την δημιουργία ενός νέου υποδοχέα. Επιλέξτε τον νέο σας υποδοχέα και προσαρμόστε τον σύμφωνα με τις προτιμήσεις σας. Οι δραστηριότητες του &plasma; και ο κάνναβος του &kwin; μοιάζουν σε αυτή τη λογική, αλλά υπάρχει μια θεμελιώδης διαφορά. Ενώ οι εικονικές επιφάνειες εργασίας χρησιμοποιούνται για την ομαδοποίηση και οργάνωση των παραθύρων, οι δραστηριότητες του &plasma; χρησιμοποιούνται για την ομαδοποίηση και οργάνωση συστατικών του &plasma;. Με αυτόν τον τρόπο, μπορείτε να εναλλάξετε μεταξύ των διαφόρων δραστηριοτήτων και να έχετε τα συστατικά του &plasma; που σχετίζονται με την εργασία που πραγματοποιείτε. Μπορείτε να δημιουργήσετε μια δραστηριότητα Ελεύθερου χρόνου, με εικόνες από κόμικς, ένα παζλ και άλλα συστατικά &plasma;, και μια δραστηριότητα Εργασίας, με τις σχετικές ροές RSS, αριθμομηχανή και ημερολόγιο, για παράδειγμα.

Για να διαγράψετε μια δραστηριότητα, κάντε κλικ στο κουμπί Διακοπή δραστηριότητας στη γραμμή Δραστηριοτήτων (πατήστε &Alt;D έπειτα &Alt;A για να ανοίξετε αυτήν τη γραμμή) στη συνέχεια κάντε κλικ στο κόκκινο «X» (ή πατήστε &Alt;Dκαι &Alt;R) και επιβεβαιώστε τη διαγραφή.

### Συντομεύσεις

Οι περισσότερες από τις λειτουργίες του &plasma; είναι επίσης διαθέσιμες μέσω συντομεύσεων πληκτρολογίου. Οι διάφοροι συνδυασμοί θα πρέπει να πατηθούν στη σειρά, για παράδειγμα το &Alt;D, A σημαίνει: Πατήστε &Alt; και το D, αφήστε το και πατήστε το A.

Επί του παρόντος, οι ακόλουθες προκαθορισμένες συντομεύσεις μπορούν να χρησιμοποιηθούν:

&Alt;D, A

- Προσθήκη συστατικών

&Alt;D, R

- Αφαίρεση συστατικού

&Alt;D, L

- Κλείδωμα/Ξεκλείδωμα συστατικών

&Alt;D, N

- Επόμενο συστατικό

&Alt;D, P

- Προηγούμενο συστατικό

&Alt;D, S

- Ρυθμίσεις συστατικού

&Alt;D, &Alt;A

- Δραστηριότητες

&Alt;D, &Alt;R

- Αφαίρεση αυτής της δραστηριότητας

&Alt;D, &Alt;S

- Ρυθμίσεις δραστηριοτήτων

Meta

- Επόμενη δραστηριότητα

Meta&Shift;

- Προηγούμενη δραστηριότητα

&Ctrl;F12

- Εμφάνιση πίνακα συστατικών

&Alt;D, T

- Εκτέλεση της συσχετισμένης εφαρμογής

Για να αλλάξετε τις συντομεύσεις, πατήστε το &LMB; στην Εργαλειοθήκη της επιφάνεια εργασίας (το κάσιους συνήθως στο πάνω δεξί μέρος της επιφάνειας εργασίας) και επιλέξτε Ρυθμίσεις συντομεύσεων.

## Ευχαριστίες και άδεια χρήσης

&plasma;

Πνευματικά δικαιώματα 2008 &Aaron.J.Seigo; &Aaron.J.Seigo.mail;

Documentation Copyright © 2008–2010 Sebastian Kügler sebas@kde.org

Δημήτριος Γλενταδάκηςdglent@gmail.com

&underFDL;
&documentation.index;